# Eginhard

### A Wikipédiából, a szabad lexikonból.

Kép:Einhard.jpg
Eginhard

Eginhard (más néven Einhard vagy Einhart) (Majna völgye, 775 körül – Seligenstadt, Németország, 840. március 14.) frank történetíró, Nagy Károly krónikása. Ő írta a Frank Királyi Évkönyveket.

Több műve közül leghíresebbek azok, amelyeket Károly fia és örököse, Jámbor Lajos kérésére írt. Ő írta meg Károly életrajzát Vita Karoli Magni („Nagy Károly élete”) címmel 817–830 körül. Ebből a műből sokat megtudhatunk Nagy Károly életéről és jelleméről. Eginhard évkönyvei megírásakor a római történetíró, Suetonius A Caesarok élete című művét tartotta példának. A mű elég elfogult Károly irányában, de más korabeli művekkel összehasonlítva még így is hitelesnek tűnik.

Eginhard a Frank Birodalom keleti részéről származott, ami a mai napig német nyelvterület. Fuldában tanult, ami a frankok legszínvonalasabb oktatási központja volt. 791-792 körül került Nagy Károly udvarába. A király igyekezett tudósokkal körülvenni magát, és a northumbriai Alcuin vezetésével királyi „iskolát” hozott létre. Eginhard minden bizonnyal tehetséges építész volt, mert Károly több palotakomplexum építésének vezetésével is ő bízta meg, többek közt Aachenben és Ingelheimben is. Bár közelről ismerte Károlyt, Eginhard az ő uralkodása alatt nem kapott magas hivatalt. 814-ben, Károly halálakor örököse, Lajos megtette Eginhardot magántitkárának. Eginhard 828 körül, Lajos és fiai összetűzésekor vonult nyugalomba.

## [szerkesztés] Lásd még

- Frank királyi évkönyvek

## [szerkesztés] Külső hivatkozások

- Vita Karoli Magni -- Einhard Nagy Károly élete című műve latinul a The Latin Library weboldalon
- Life of Charlemagne -- Einhard Nagy Károly élete c. műve 19. századi angol fordításban.
- Einhard a Catholic Encyclopedia katolikus enciklopédiában
- Einhard: Nagy Károly császár élete -- Einhard műve a Magyar Elektronikus Könyvtárban

A lap eredeti címe "http://hu.wikipedia.org../../../e/g/i/Eginhard.html"

Kategória: Történetírók

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Español
- Eesti
- Suomi
- Français
- Italiano
- Nederlands
- Polski
- Русский
- Српски / Srpski